Antonio Di Natale

Antonio Di Natale (s. 13. lokakuuta 1977 Napoli, Italia) on italialainen jalkapalloilija, pelipaikaltaan hyökkääjä. Hän edusti toistakymmentä vuotta Serie A:n Udinesea ja lukeutui myös Italian maajoukkueen vakiopelaajiin. Hän edusti vuonna 1996 alkaneella ammattilaisurallaan aiemmin Empolia, Iperzolaa, Varesea ja Viareggiota. Udineseen hän siirtyi vuonna 2004 ja Italian maajoukkueessa Di Natale debytoi vuonna 2002. Hän voitti Serie A:n maalikuninkuuden kaudella 2009–2010 sekä kaudella 2010–2011.

 Seurajoukkueura 
 Uran alku 
Di Natale aloitti jalkapalloilun ammattilaisena Empolissa. Hän nousi edustusjoukkueeseen kaudella 1996–1997 ja pelasi yhden ottelun Serie B:ssä. Ensiesiintyminen tapahtui 26. tammikuuta 1997 Cremonesea vastaan.Dettaglio Stagione 1999-00 Lega Serie B Viitattu 13.6.2012  Kauden jälkeen Empoli nousi Serie A:han ja Di Natale siirtyi syyskuussa 1997 lainasopimuksella Iperzolaan Serie C2 tasolle.Di Natale Antonio Lega Serie B Viitattu 13.6.2012  Kauden aikana Di Natale pelasi 33 ottelua ja onnistui maalinteossa kuudesti. Joukkue kuitenkin jäi sarjassa toiseksi viimeiseksi ja putosi kauden päätteeksi sarjatasoa alemmaksi. Di Natale palasi kauden jälkeen takaisin Empoliin, joka säilytti paikkansa Serie A:ssa sijoittumalla sarjassa kahdenneksitoista. Myös kaudella 1998–1999 Di Natale siirtyi pelaamaan lainalle. Aluksi kesäkuussa 1998 hän siirtyi Serie C1:ssä pelanneeseen Vareseen, jossa Di Natale pelasi neljä ottelua ennen siirtymistään lokakuussa 1998 Serie C2 tason Viareggioon. Hän pelasi joukkueessa loppukauden tehden kaksitoista maalia 25 sarjaottelussa. Viareggio säilyi Serie C2 tasolla oltuaan sarjassa sijalla 12. Sen sijaan Di Natalen omistanut seura Empoli putosi takaisin Serie B:hen kauden 1998–1999 päätteeksi jäätyään Serie A:ssa viimeiseksi.

 Paluu Empoliin 
Empolin pudotessa takaisin Serie B:hen kaudeksi 1999–2000 sai Di Natale tilaisuuden pelata joukkueen riveissä sitten kauden 1996–1997 jälkeen. Hän teki ensimmäisen maalinsa Italian cupissa 15. elokuuta 1999 Monzaa vastaan, kun Empoli voitti ottelun 1–4.Italy Cup 1999/2000 rsssf  Di Natale teki myöhemmin ensimmäisen Serie B maalinsa 12. syyskuuta 1999 Sampdoriaa vastaan. Myöhemmin 11. kesäkuuta 2000 Di Natale teki kaksi maalia Chievoa vastaan. Kauden päätteeksi Di Natale pelasi 25 sarjaottelua ja teki niissä kuusi maalia. Empoli sijoittui lopulta Serie B:ssä kahdeksanneksi, kun Italian cupissa matka katkesi ensimmäiselle kierrokselle.

 Kausi 2000–2001 
Kaudella 2000–2001 Di Natale aloitti maalinteon Italian cupin avausottelussa Crotonea vastaan 13. elokuuta 2000.Italy Cup 2000/01 rsssf Viitattu 13.6.2012  Seuraavan kerran Di Natale onnistui maalinteossa Serie B:ssä 12. marraskuuta 2000 Cittadellaa vastaan, joka päättyi tasan 2–2.Dettaglio Stagione 2000-01 Lega Serie B Viitattu 13.6.2012  11. helmikuuta 2001 Di Natale ratkaisi kahdella maalillaan voiton Empolille Genoaa vastaan. Empoli sijoittui lopulta kuudenneksi Serie B:ssä jääden viiden pisteen päähän noususta Serie A:han. Italian cupissa Empoli jäi lohkossaan toiseksi ja jäi edellisen kauden tapaan ensimmäiselle kierrokselle. Di Natale pelasi tällä kertaa 35 sarjaottelua ja teki niissä yhdeksän maalia.

 Kausi 2001–2002 
Kaudella 2001–2002 Di Natale nosti joukkueensa takaisin Serie A:han, kun Empoli sijoittui Serie B:ssä neljänneksi. Myös Italian cupissa Empoli eteni toiselle kierrokselle voitettuaan oman lohkonsa. Joukkue kuitenkin hävisi Bolognalle vierasmaalisäännöllä.Italy Cup 2001/02 rsssf Viitattu 13.6.2012  Di Natale teki kauden aikana kuusitoista maalia ja sijoittui maalitilastossa jaetulle neljännelle sijalle. Hän teki avausmaalinsa 26. elokuuta 2001 Palermoa vastaan.Dettaglio Stagione 2001-02 Lega Serie B Viitattu 13.6.2012 

 Kaudet Serie A:ssa (2002–2004) 
Di Natale pääsi pelaamaan urallaan ensimmäistä kertaa Serie A:ssa kaudella 2002–2003. Ensimmäinen Serie A ottelu Di Natalelle kirjattiin 14. syyskuuta 2002 heti kauden avausottelussa Comoa vastaan.Dettaglio Stagione 2002-03  Lega Serie A Viitattu 13.6.2012  Samassa ottelussa hän teki myös ensimmäisen maalinsa Serie A:ssa, kun Empoli voitti vierasottelun maalein 0–2.Match: Como v Empoli  ESPN Soccernet 14.9.2002 Viitattu 13.6.2012  17. marraskuuta 2002 Di Natale teki uransa ensimmäisen hettutempun Regginaa vastaan, jonka Empoli voitti maalein 4–2.Match: Empoli v Reggina  ESPN Soccernet 17.11.2002 Viitattu 13.6.2012  Kauden loppupuolella Di Natale muun muassa teki ratkaisevan 0–1 voittomaalin AC Milania vastaan.Match: AC Milan v Empoli  ESPN Soccernet 19.4.2003 Viitattu 13.6.2012  Kauden päätyttyä Empoli sijoittui Serie A:ssa kolmanneksi toista. Italian cupissa Empoli voitti lohkonsa ja eteni toiselle kierrokselle, jossa se voitti Torinon. Matka katkesi lopulta puolivälierissä Laziota vastaan, jolle Empoli hävisi yhteismaalein 4–1.Italy Cup 2002/03 rsssf Viitattu 13.6.2012  Di Natale pelasi kauden päätyttyä 27 sarjaottelua ja teki niissä kolmetoista maalia.

Kaudella 2003–2004 Di Natale ei tehnyt enää yhtä tehokkaasti maaleja. Hän pelasi kauden aikana 33 sarjaottelua, joissa syntyi viisi maalia.Dettaglio Stagione 2003-04  Lega Serie A Viitattu 13.6.2012  Di Natale onnistui kuudessa ensimmäisessä ottelussa tekemään kolme maalia ja teki muun muassa 5–1 tappioon päättyneessä ottelussa Empolin ainoan maalin Juventusta vastaan.Match: Juventus v Empoli  ESPN Soccernet Viitattu 13.6.2012  Di Natale teki kauden viimeisen maalinsa 11. tammikuuta 2004 Anconaa vastaan, jonka jälkeen hän ei tehnyt lopuissa seitsemässätoista ottelussa maaliakaan. Empoli jäi lopulta Serie A:ssa toiseksi viimeiseksi ja putosi kauden päätteeksi Serie B:hen. Myös Italian cupissa Empolin tie katkesi heti ensimmäiseen otteluun. Serie A joukkueena Empoli pääsi suoraan toiselle kierrokselle, jossa se hävisi Venezialle yhteismaalein 1–3. Di Natale teki cupissa yhden maalin.Italy Cup 2003/04 rsssf Viitattu 13.6.2012 

 Udinese 
Heinäkuussa 2004 Di Natale siirtyi Udineseen sadan tuhannen euron siirtokorvauksella Empolista.Antonio Di Natale Transfermarkt Viitattu 13.6.2012  Hän muodosti avauskaudellaan (2004–2005) Udinesen kärkikolmikon Vincenzo Iaquintan ja David Di Michelen kanssa. Di Natale pelasi ensimmäisen ottelunsa Udinesen paidassa 12. syyskuuta 2004 Serie A:n ottelussa Regginaa vastaan, joka päättyi 0–0.Match: Reggina v Udinese  ESPN Soccernet 12.9.2004 Viitattu 13.6.2012  Avausmaalinsa hän teki puolestaan heti seuraavassa sarjaottelussa Parmaa vastaan 19. syyskuuta 2004.Dettaglio Stagione 2004-05  Lega Serie A Viitattu 13.6.2012  Udinese pelasi myös UEFA-cupin karsintaa syyskuussa, mutta hävisi Panioniosille yhteismaalein 3–2. Italian cupissa Udinese pääsi suoraan neljännesvälieriin, jossa se voitti Leccen vierasmaalisäännöllä. Di Natale teki ensimmäisessä kohtaamisessa kaksi maalia.Italy Cup 2004/05 rsssf Viitattu 13.6.2012  Kolme päivää myöhemmin 16. tammikuuta 2005 Di Natale teki Udinesen ainoan maalin 3–1 tappio ottelussa Milanille.Match AC Milan v Udinese  ESPN Soccernet 16.1.2005 Viitattu 13.6.2012  Di Natale onnistui myös Serie A:n loppukaudesta maalinteossa AS Roma vastaan, sekä Italian cupissa, jonka Udinese kohtasi pudotettuaan puolivälierissä Milanin. Di Natale teki välierissä Roomaa vastaan yhden maalin, kun Udinese putosi jatkosta hävittyään yhteismaalein 3–2. Di Natalen saldoksi jäi neljä maalia Italian cupissa. Serie A:ssa puolestaan Di Natale teki seitsemän maalia pelaamissaan 33 ottelussa. Hänen joukkueensa sijoittui kauden päätteeksi Serie A:ssa neljänneksi ja sai paikan seuraavan kauden Mestarien liigan karsintoihin.

 Kausi 2005–2006 
Kauden 2005–2006 Di Natale aloitti Mestarien liigan karsinnoilla, josta Udinese selvitti tiensä turnaukseen. Joukkue arvottiin Barcelonan, Werder Bremenin ja Panathinaikosin kanssa samaan lohkoon. Kauden avausmaalinsa Di Natale teki 1. lokakuuta 2005 Serie A ottelussa Laziota vastaan.Dettaglio Stagione 2005-06  Lega Serie A Viitattu 14.6.2012  Myöhemmin 18. lokakuuta 2005 Di Natale teki ensimmäisen maalinsa eurokentillä, kun hän tasoitti Mestarien liigan ottelussa Werder Bremeniä vastaan loppunumeroiksi 1–1.Match Udinese v Werder Bremen ESPN Soccernet 18.10.2005 Viitattu 14.6.2012  Myöhemmin 2. marraskuuta 2005 toisessa kohtaamisessa Di Natale onnistui kahdesti maalin teossa Werder Bremeniä vastaan. Ottelu päättyi kuitenkin Udinesen 4–3 tappioon.Match: Werder Bremen v Udinese ESPN Soccernet 2.11.2005 Viitattu 14.6.2012  Italian cupissa Di Natale teki maalin Atalantaa vastaan 13. tammikuuta 2006 joukkueiden toisessa ottelussa.Italy Cup 2005/06 rsssf Viitattu 14.6.2012 Udinese jatkoi voitolla matkaansa puolivälieriin Sampdoriaa vastaan.  Mestarien liigassa sen sijaan Udinese putosi jatkosta jäätyeen omassa lohkossaan kolmanneksi. Joukkue kuitenkin pääsi vielä UEFA-cupiin lohkon kolmannen sijan myötä. Udinese voitti sitä ennen Sampdorian Italian cupissa vierasmaalin turvin ja Di Natale onnistui kerran maalinteossa molemmissa otteluissa. UEFA-cupissa Udinese onnistui voittamaan RC Lensin yhteismaalein 3–1. Di Natale onnistui maalinteossa ensimmäisessä ottelussa, joka päättyi lukemiin 3–0.Match: Udinese v Lens ESPN Soccernet 15.2.2006 Viitattu 14.6.2012  Voiton myötä Udinese eteni UEFA-cupissa kuudentoista parhaan joukkoon, johon sen tie myös katkesi hävittyään Levski Sofialle. Huhtikuussa 2012 Udinesen matka katkesi myös Italian cupissa hävittyään Interille välierissä yhteismaalein 3–2. Di Natalen saldoksi jäi Italian cupissa kolme maalia kolmessa ottelussa. Serie A:ssa Udinese jäi sijalle yksitoista. Di Natale sen sijaan teki kahdeksan maalia 35 sarjaottelussa.

 Kausi 2006–2007 
Kaudella 2006–2007 Di Natale aloitti heti kauden alussa maalinteon, kun hän teki kaksi maalia 19. elokuuta 2006 pelatussa Italian cupin ottelussa AS Melfea vastaan.Italy Cup 2006/07 rsssf Viitattu 14.6.2012  Udinesen matka kuitenkin katkesi ensimmäiselle karsinta kierrokselle hävittyään kolmannen ottelun Arezzolle varsinaisen peliajan jälkeen rangaistuspotkuilla. Myös Serie A:ssa Di Natale aloitti vahvasti kahdessa ensimmäisessä ottelussa. Avausmaali syntyi Torinoa vastaan 17. syyskuuta 2006Dettaglio Stagione 2006-07  Lega Serie A Viitattu 14.6.2012  ja toinen heti perään 20. syyskuuta 2006 Sampdoriaa vastaan. Sen jälkeen Di Natale onnistui maalinteossa vasta 20. joulukuuta 2006 vierasottelussa Atalantaa vastaan. Hän teki myös muutamaan otteeseen kaksi maalia yhden pelin aikana. Ensimmäinen niistä syntyi Parmaa vastaan 25. helmikuuta 2007, jossa hän vei maaleillaan Udinesen 2–1 johtoon. Ottelu päättyi tasan 3–3.Match: Udinese v Parma ESPN Soccernet 25.2.2007 Viitattu 14.6.2012  Toisen kerran Di Natale teki kaksi maalia kotiottelussa Livornoa vastaan. Tuolloin ottelu päättyi Udinesen 4–0 voittoon.Match: Udinese v Livorno ESPN Soccernet 18.3.2007 Viitattu 14.6.2012  Di Natale teki kaiken kaikkiaan Serie A:ssa yksitoista maalia pelaamissaan 31 ottelussa. Udinese sijoittui kauden päätteeksi Serie A:ssa kymmenenneksi. Di Natalelle kirjattiin myös uransa kaksi ensimmäistä ulosajoa Serie A:ssa. Ensimmäinen niistä tuli kahden varoituksen myötä Livornoa vastaan 5. marraskuuta 2006Match: Livorno v Udinese ESPN Soccernet 5.11.2006 Viitattu 14.6.2012  ja toinen Cataniaa vastaan 29. huhtikuuta 2007.Match: Udinese v Catania ESPN Soccernet 29.4.2007 Viitattu 14.6.2012 

 Kausi 2007–2008 
Ennen kauden 2007–2008 alkua Di Natale allekirjoitti heinäkuussa 2007 viiden vuoden jatkosopimuksen Udinesen kanssa.Di Natale signs on Sky Sports 29.7.2007 Viitattu 14.6.2012  Hän aloitti edellisen kauden tapaan maalinteon Italian cupissa. Di Natale teki yhden maalin, kun Udinese voitti AS Barin maalein 3–0.Italy Cup 2007/08 rsssf Viitattu 14.6.2012  Cupissa Udinesen taival päätyi neljännesvälieriin, jossa se hävisi Catanialle vierasmaalisäännöllä. Serie A:ssa Di Natale aloitti ensimmäisen ottelun vaihdossa, kun Udinese hävisi Napolille maalein 0–5.Match: Udinese v Napoli ESPN Soccernet 2.9.2007 Viitattu 14.6.2012  Heti seuraavassa ottelussa Di Natalen päästyä takaisin aloituskokoonpanoon hän teki maalin Juventusta vastaan, joka jäi myös ottelun ainoaksi maaliksi.Match: Juventus v Udinese ESPN Soccernet 16.9.2007 Viitattu 14.6.2012  Myös 22. syyskuuta 2007 pelatussa Serie A ottelussa Regginaa vastaan Di Natalen tekemät kaksi maalia riittivät Udinesen 2–0 voittoon.Match: Udinese v Reggina ESPN Soccernet 22.9.2007 Viitattu 14.6.2012  Hän teki vielä kahteen otteeseen kaksi maalia. Toinen syntyi 17. helmikuuta 2008 Regginaa vastaan ja kolmas 24. helmikuuta 2008 Genoaa vastaan.Dettaglio Stagione 2007-08  Lega Serie A Viitattu 14.6.2012  Di Natale teki kauden aikana Serie A:ssa yhteensä 17 maalia pelaamissaan 36 ottelussa. Hän oli joukkueensa paras maalintekijä ja sijoittui Serie A:n maalitilastossa neljänneksi. Udinese sijoittui Serie A:ssa seitsemänneksi ja sai karsintapaikan UEFA-cupiin.

 Kausi 2008–2009 
Kauden 2008–2009 Di Natale aloitti Serie A:ssa 30. elokuuta 2008 tekemällä avausottelussa kaksi maalia Palermoa vastaan.Dettaglio Stagione 2008-09  Lega Serie A Viitattu 14.6.2012  Myöhemmin syksyllä Udinese selvitti tiensä UEFA-cupiin karsintojen kautta voitettuaan Borussia Dortmundin. Udinese sai lohkoonsa Tottenhamin, NEC Nijmegenin, Spartak Moskovan ja Dinamo Zagrebin. Udinese voitti myös oman lohkonsa ja eteni jatkoon. Di Natale onnistui kerran maalinteossa lohkovaiheen aikana Tottenhamia vastaan lokakuussa 2008.Match: Udinese v Tottenham ESPN Soccernet 23.10.2008 Viitattu 14.6.2012  Kolme päivää myöhemmin (26. lokakuuta 2008) Di Natale teki kaksi maalia Serie A:ssa AS Romaa vastaan, jonka Udinese voitti maalein 3–1.Match: Udinese v AS Roma ESPN Soccernet 26.10.2008 Viitattu 14.6.2012  Vielä 14. joulukuuta 2008 Di Natale teki toiset kaksi maalia Laziota vastaan, jonka lopputulos päättyi tasan 3–3.Match: Udinese v Lazio ESPN Soccernet 14.12.2008 Viitattu 14.6.2012  21. tammikuuta 2009 Di Natale teki Udinesen ainoan maalin Italian cupin neljännesvälierissä Sampdoriaa vastaan, joka pudotti Udinesen jatkosta rangaistuspotkukilpailun jälkeen.Italy Cup 2008/09 rsssf Viitattu 14.6.2012  UEFA-cupissa Udinese pudotti ensimmäisellä pudotuspelikierroksella Lech Poznań yhteismaalein 3–4. Di Natale pelasi jälkimmäisessä ottelussa, jossa hän teki 2–1 voittomaalin.Match: Udinese v Lech Poznan ESPN Soccernet 26.2.2009 Viitattu 14.6.2012  Maaliskuussa 2009 Udinese kohtasi UEFA-cupin neljännesvälierissä Zenit Pietarin, jonka se voitti yhteismaalein 2–1. Myös Di Natale onnistui maalinteossa ensimmäisessä osaottelussa, jonka Udinese voitti maalein 2–0.Match: Udinese v Zenit St Petersburg ESPN Soccernet Viitattu 14.6.2012  29. maaliskuuta 2009 Di Natale loukkasi polvensa maaottelussa Montenegroa vastaan ja joutui olemaan loppukauden sivussa.Italy: Injury blow rocks Di Natale independent 30.3.2009 Viitattu 14.6.2012  Häneltä jäi väliin muun muassa UEFA-cupin puolivälieräottelu Werder Bremeniä vastaan, jota vastaan Udinese hävisi yhteismaalein 6–4. Kauden päätyttyä Di Natale ehti pelata ennen loukkaantumistaan 22 Serie A ottelua ja teki niissä 12 maalia. Udinese sijoittui Serie A:ssa toistamiseen seitsemänneksi, mutta ei saanut paikkaa eurokentille.

 Kausi 2009–2010 
Kaudella 2009–2010 Udinesen valmentaja Pasquale Marino päätti siirtää Di Natalen laitahyökkääjän paikalta keskushyökkääjäksi, kun Fabio Quagliarella jätti seuran.A Striker From the Shadows The Wall Street Journal 23.11.2011 Viitattu 14.6.2012  Pelipaikan vaihtaminen tuotti tulosta, kun Di Natale teki yhdeksän maalia kauden ensimmäisessä seitsemässä ottelussa. Hän teki muun muassa kauden avausottelussa kaksi maalia Parmaa vastaan ja 13. syyskuuta 2009 hattutempun Cataniaa vastaan.Dettaglio Stagione 2009-10  Lega Serie A Viitattu 14.6.2012  Di Natale oli sittemmin viisi ottelua tekemättä maaliakaan, kunnes teki neljä maalia seuraavassa viidessä ottelussa Livornoa, Bolognaa, Laziota ja Sampdoriaa vastaan. Sillä välin Italian cupissa Udinese eteni aina välieriin saakka, jossa AS Roma pudotti sen jatkosta yhteismaalein 2–1.Italy 2009/10 rsssf Viitattu 14.6.2012  7. helmikuuta 2010 Di Natale teki kauden toisen hattutemppunsa Napolia vastaan. Avausmaali syntyi rangaispotkun jälkitilanteesta, kun Napolin maalivahti Morgan De Sanctis torjui aluksi Di Natalen rangaistuspotkun.Match Udinese v Napoli ESPN Soccernet 7.2.2010 Viitattu 14.6.2012  Di Natale teki vielä kauden loppupuolella maaliskuussa 2010 kaksi maalia AS Romaa vastaan. Kauden toiseksi viimeisessä ottelussa AS Baria vastaan Di Natale teki 9. toukokuuta 2010 uransa sadannen maalin Udinesen paidassa.Match: Udinese v Bari ESPN Soccernet 9.5.2010 Viitattu 14.6.2012  Kauden päätteeksi Di Natale teki 29 maalia Serie A:ssa 35 pelaamissaan otteluissa. Samalla hän voitti Serie A:n maalikuninkuuden.Classifica marcatori Serie A 2009/2010  Sportlive Viitattu 14.6.2012 } Udinese kuitenkin sijoittui Serie A:ssa vasta viidenneksitoista.

 Maajoukkueura 
Di Natale pelasi ensimmäisen kerran Italian maajoukkueessa Giovanni Trapattonin kutsusta 20. marraskuuta 2002 harjoitusottelussa Turkkia vastaan.DI NATALE ANTONIO  FIGC Viitattu 14.6.2012  Ensimmäinen maali syntyi 18. helmikuuta 2004, neljännessä maaottelussa Tšekkiä vastaan. Seuraavan kerran Di Natale nähtiin maajoukkueessa vuonna 2006 vuoden 2008 EM-kisojen karsinnoissa. Hän teki muun muassa kaksi maalia Ukrainaa vastaan EM-karsinnoissa, kun Italia voitti ottelun maalein 1–2. Kaiken kaikkiaan hän pelasi kahdeksan karsintaottelua ja teki niissä kaksi maalia.Antonio Di Natale YLE Viitattu 14.6.2012 Roberto Donadoni nimitti Di Natalen myös Italian EM-kisajoukkueeseen, joka teki ennen kisoja 30. toukokuuta 2008 Belgiaa vastaan kaksi maalia, kun Italia voitti harjoitusottelun maalein 3–1. Vuoden 2008 EM-kilpailuissa Di Natale pelasi kisoissa yhden ottelun puolivälierissä Espanjaa vastaan tultuaan vaihdosta kentälle. Ottelu eteni lopulta aina rangaistuspotkukilpailuun saakka, jossa Di Natale epäonnistui potkussaan Daniele De Rossin tavoin ja Espanja voitti maalein 4–2.Di Natale talks up 'best' goal  sportal.com 11.6.2012 Viitattu 14.6.2012 

18. marraskuuta 2009 Di Natale sai kantaa ensimmäistä kertaa kapteenin nauhaa Italian maajoukkueessa uransa 30 maaottelussa Ruotsia vastaan.L'Italia batte la Svezia 1 a 0 Fuori dai Mondiali l'Irlanda del Trap corriere.it 19.11.2009 Viitattu 14.6.2012  Hänet valittiin myöhemmin Marcello Lippin Italian MM-kisajoukkueeseen vuoden 2010 MM-kilpailuihin. Kisoissa Di Natale pelasi kaikissa kolmessa ottelussa ja onnistui kerran maalinteossa viimeisessä ottelussa Slovakiaa vastaan.Risuraltato Slovacchia - Italia Yahoo! Eurosport 24.6.2010 Viitattu 14.6.2012  Italian kisat päättyivät kuitenkin alkulohkoon.

29. toukokuuta Cesare Prandelli nimitti Di Natalen Italian maajoukkueeseen vuoden 2012 EM-kilpailuihin.Italy’s Euro 2012 squad revealed by Cesare Prandelli Forza Italian Football 29.5.2012 Viitattu 14.6.2012  Di Natale palasi tämän myötä Italian maajoukkueeseen sitten vuoden 2010 MM-kisojen. Hän pelasi ennen kisoja harjoitusottelun Venäjää vastaan, jonka Italia hävisi maalein 3–0. Ennen kisajoukkueeseen valintaa Di Natale ilmoitti lopettavansa jalkapallouransa EM-kisoihin.Udinese’s Antonio Di Natale to retire after Euro 2012 Forza Italian Football 7.5.2012 Viitattu 14.6.2012  Kisoissa Di Natale tuli avausottelussa vaihdosta kentälle Espanjaa vastaan ja onnistui heti maalinteossa. Italia eteni kisojen päätteeksi aina loppuotteluun saakka, jossa se kohtasi toistamiseen Espanjan. Italia kuitenkin hävisi loppuottelun maalein 4–0 ja sai EM-hopeaa.

 Lähteet 

 Aiheesta muualla 
Profiili Udinesen sivuilla 
Profiili FootballDatabase-tietokannassa 

Luokka:Italialaiset jalkapalloilijat
Luokka:Vuonna 1977 syntyneet
Luokka:Elävät henkilöt